El Aouana

El Aouana (àrab: العوانة, al-ʿAwāna), anteriorment Cavallo, durant la colonització francesa, és un municipi de la província de Jijel, a Algèria. Geografia El territori d'El Aouana és al nord-oest de la província de Jijel, a la vora de la mar, uns 20 km al sud-oest de Gíger, a 79 km a l'est de Bugia i a 119 km al nord de Setif. El Aouana és capital del districte d'El Aouana. Situada a una altitud de 48 m, entre la mar i la muntanya, El Aouana és accessible per carretera, a 70 km de Bugia i a 14 km de Gíger. Es caracteritza pel litoral, que s'estén al llarg de 20 km, la cornisa i les muntanyes; i té més de 14.193 habitants segons el cens del 2008, repartits en diverses mechtes. Localitats del municipi El Aouana és format per trenta-un pobles: Història El nom El Aouana prové del nom de la tribu epònima, situada a l'oest de la ciutat de Gíger. Arran del decret del 23 de març del 1889, la tribu d'El-Aouana és designada per a l'aplicació del senatus-consultum. El Aouana inclou aleshores els Ouled Boubbker, Ouled Teban, Beni Sekfal, Ouled Saâd, Khracha-Aftis, Beni Khzar i Ouled Mhammed. El primer assentament s'hi va establir el 13 de gener del 1900, mentre que el municipi es va constituir oficialment el 15 de gener del 1957, amb el nom de Cavall-El Aouana. Es diu que el nom Cavall fa referència a la gran illa anomenada Dziret El Kheil (Illa dels Cavalls). El municipi de Cavall-El Aouana, aleshores una simple subprefectura, formava part del municipi mixt de Djidjelli, que depenia de l'antic departament de Constantina. Després de la independència, i arran del decret del 7 de desembre del 1965, el nom Cavall es va eliminar i s'hi adoptà l'únic nom d'El Aouana. El poble d'El Aouana mai no es va sotmetre als turcs, mai no va pagar els impostos que aquests imposaven. El domini colonialista francés no hi fou reconegut fins al 1855. El poble d'El Aouana participà en totes les revoltes que esclataren a Algèria entre els anys 1860 i 1871, inclosa la revolta de Mokrani, que fou la més gran des del començament de la conquesta colonialista francesa. Més de 250 tribus s'aixecaren, un terç de la població algeriana. La va dirigir des de la Cabília dels Bibans el xeic El Mokrani abans d'estendre's pel nord-est d'Algèria, l'Alger i les zones sahraianes d'Ouargla i Touggourt a l'est, fins a Ouled Sidi Cheikh a l'oest (a l'actual wilaya de Naâma). Aquesta insurrecció s'havia estés a totes les zones de Constantina, a l'àrea occidental de Djidjelli, i fou Braham Boussoufa, el xeic dels Ouled Mhammed, qui fou encarregat personalment pel xeic Aziz, fill del xeic El Heddad, d'organitzar i dirigir la insurrecció. Tenia al seu comandament uns dos mil combatents amb què va fer atacs contra les tropes franceses, en concret el saqueig de la mina Cavall, el 30 de maig del 1871, i especialment l'atac i setge de la ciutat de Gíger, l'11 de juny del 1871. Capturat l'11 de setembre del 1871 pels francesos, el xeic Braham Boussoufa fou executat al moment pel general de Lacroix; la seua execució sense judici fou publicada a la portada d'alguns diaris francesos de l'època, com ara Le Monde, L'Univers i Le Temps.<ref>Louis RINN. L'insurrection de 1871 en Algérie. Adolphe Jourdan, 1891. Economia L'activitat econòmica de l'àrea d'El Aouana es basa en gran manera en el turisme per la seva ubicació a la costa mediterrània. La costa de Gíger atrau visitants d'estiu de tota Algèria durant els mesos d'estiu. Personalitats vinculades al municipi Mahieddine Boudjemaâ, conegut com a Tahar, nascut el 3 d'abril del 1914 a El Aouana. Militant nacionalista, va morir durant la Guerra d'Algèria contra els colonialistes. Tenia un vast coneixement de l'Alcorà, fou alumne del xeic Larbi Tébessi a la Mesquita d'Ibn Khaldoun de Belcourt, que servia com a magatzem d'armes per als fedaïns de Belcourt. Referències